সাহিত্য বিষয়ক গবেষক, সমালোচক ও বিশ্লেষকদের মতে কবিতায় প্রকৃতির ছবি আঁকার ক্ষেত্রে কিসায়ি মার্ভাজি ছিলেন একজন নিপুণ শিল্পী। এ ছাড়াও বর্ণনার ক্ষেত্রে সুস্পষ্টতা ও প্রাণবন্ততা এবং তুলনা বা সাদৃশ্যের শিল্পে তার সরল, কোমল ও মনোহর সৃষ্টিগুলো এই কবিকে দিয়েছে অত্যন্ত উচ্চ মাত্রার সুখ্যাতি। কিসায়ি মার্ভাজি ভোর, নার্গিস ফুল, বৃষ্টির ফোটা, নীলপদ্ম ও আরও বহু উপাদানকে ফার্সি কবিতায় এমন শৈল্পিক সৌন্দর্যের আভরণ দিয়েছেন যে ফার্সি কবিতায় এমন নান্দনিক সৌন্দর্য খুব কমই দেখা যায়।